Ѽпрест҃а́я дв҃о, всебл҃га́гѡ сн҃а мт҃и всебл҃га́я, ца́рствующагѡ гра́да и ст҃а́гѡ хра́ма сегѡ̀ покро́ве, всѣ̂мъ же су́щымъ во грѣсѣ́хъ и ско́рбехъ вѣ́рная предста́тельнице и засту́пнице! пре́зри моле́нія на́съ, недосто́йныхъ ра̂бъ твои́хъ, но умолѝ сн҃а твоего̀ и бг҃а на́шего, да всѣ̂мъ на́мъ, съ вѣ́рою и умиле́ніемъ предъ̑ чудотво́рнымъ ѡ́бразомъ твои́мъ покланя́ющымся, по коегѡ́ждо потре́бѣ ра́дость да́руетъ:грѣ́шникѡмъ – вседѣ́йственное вразумле́ніе, покая́ніе же и сп҃се́ніе:су́щымъ въ ско́рбехъ и печа́лехъ – утѣше́ніе:въ бѣда́хъ и ѡѕлобле́ніихъ пребыва́ющымъ – соверше́нное си́хъ избы́тіе:малоду̂шнымъ и ненадє́жнымъ – наде́жду и терпѣ́ніе:въ ра́дости и изъ̑ѻби́ліи живу́щымъ – непреста́нное бг҃у бл҃годаре́ніе:су́щымъ въ болѣ́зни – исцѣле́ніе и укрѣпле́ніе